राप्ती साहित्य परिषद् जिल्ला शाखा रुकुमले ३ महिनाको अन्तिम शनिबार संचालन गर्दै आइरहेको पुस्तक परिचर्चा कार्यक्रमको दोस्रो शृङ्खला सम्पन्न भएको छ । साहित्यकार गिरीप्रसाद बुढाको दुई खण्डकाव्य आस्थाका फूल र बिग्रेको हर्केको परिचर्चा कार्यक्रम शनिबार मुसिकोट खलंगामा सम्पन्न भएको हो ।
त्रिभुवन जनता माध्यमिक बिधालयमा भएको कार्यक्रममा राप्ती साहित्य परिषद रुकुमका अध्यक्ष मनलाल ओलीको अध्यक्षता रहेको थियो । परिषद् जिल्ला शाखा रुकुमका सल्लाहकार प्रमोद कुमार शर्माको स्वागत मन्तब्य एंव स्रष्टा परिचय रहेको कार्यक्रममा पुस्तक परिचर्चा साहित्यकार कमप्रसाद देवकोटा र मुकुन्दप्रसाद शर्माले गर्नुभएको थियो ।
त्यस्तै हरिबिष्णु ओलीले लेखकलाई सल्लाह सुझाव दिनु भएको थियो । कार्यक्रममा परिषदका सल्लाहकार मुकुन्दप्रसाद शर्मा, प्रमोद कुमार शर्मा, मुसिकोट खलंगा बहुमुखी क्याम्पस रुकुमका प्राध्यापक हरिबिष्णु ओली, साहित्यकार ओमबहादुर खत्री, लाल बहादुर, केसी एक्कबहादुर केसी लगायतको आथिथ्यता रहेकोे थियो ।
रुकुम पश्चिम आठविसकोट नगरपालिकाले सोमबार बजार अनुगमन गरेको छ । वजारमा हुने काले बजारी रोक्ने, म्याद सकिएका समान नष्ट गर्ने र व्यवसायी र उपभोक्तलाई सचेत गराउने उदेश्यले बजार अनुगमण गरिएको हो ।
नगरपालिकाले यस अघि पनि बजार अनुगमन गरेको थियो । अनुगमणका क्रममा १५ हजार बराबरको घरेलु मदिरा र ३८ हजार बराबरको म्याद गुज्रेका खाद्यान्नका सामाग्री बरामद गरिएको छ । सिम बजार र राडी बजारका गरि जम्मा १५६ वटा पसलहरुमा अनुगमन गरिएको थियो ।
बजार अनुगमण गर्न थाले देखी व्यवसायीहरु सचेत भएको र म्याद गुज्रेका सामानहरु कम मात्रामा पाइएको तर व्यवसायीहरुले कर नतिरेको, मुल्य सुचि नराखेको, होडिङ्ग बोर्डहरु नराखेको पाईएको नगरपालिकाका निमित्त प्रमुख प्रशासकिय अधिकृत रामवहादुर केसीको भनाई छ ।
अर्को पटक अनुगमन गर्दा दर्ता नभएका पसलहरु सञ्चालन गरेको पाइएमा नगरपालीकाले जरिवाना गर्ने र ब्यवसाय समेत बन्द गरिदिने नगरपालिकाले चेतावनि दिएको छ ।